Bente Nordby

Bente Nordby (født 23. juli 1974) er en norsk tidligere fotballspiller fra Raufoss i Vestre Toten kommune. 

Hun er mest kjent som målvakt for den franske klubben Olympique Lyonnais, og frem til etter VM i 2007 det norske landslaget. Nordby ble regnet som en av verdens beste kvinnelige målvakter.

Nordby begynte karrieren i Raufoss/Vind og fortsatte i Sprint-Jeløy (senere Athene Moss) i Moss. 17 år gammel, i 1991, debuterte hun på det norske landslaget, som samme år ble europamestere. I 1995 var hun med på å vinne VM, da de slo Tyskland 2-0 i finalen.

Bente Nordby har spilt for Norge i to sommer-OL og vant bronse i Atlanta 1996 og gull i Sydney 2000).

Etter den olympiske turneringen i Sydney spilte Nordby i den amerikanske proffligaen WUSA, der hun spilte for klubbene Carolina Courage og San Diego Spirit. Etter at ligaen gikk konkurs, dro hun tilbake til Norge og Kolbotn IL. I 2004 gikk hun til Asker, og i januar 2007 til Stockholm-klubben Djurgårdens IF/Älvsjö. Hun spilte sin siste sesong i Lyon i Frankrike. Hun arbeider deltid som keepertrener for LSK Kvinner.

Hun er lærer på Årvoll skole.

Meritter 
 Europamester 1993
 Verdensmester 1995
 OL-bronse 1996
 OL-gull 2000
 Norsk seriemester 2002 (Kolbotn)
 Norsk cupmester (NM-gull) 2005 (Asker)
 172 landskamper (pr 27. oktober 2007)

Referanser

Eksterne lenker 
 
 

Norske pedagoger
Norske fotballspillere
Norske damelandslagsspillere i fotball
Norske fotballspillere i USA
Norske fotballspillere i Sverige
Norske fotballspillere i Frankrike
Europamestere i fotball
Olympiske mestere for Norge
Olympiske bronsemedaljevinnere for Norge
Spillere i VM i fotball for kvinner 1991
Spillere i VM i fotball for kvinner 1995
Medaljevinnere under Sommer-OL 1996
Deltakere for Norge under Sommer-OL 1996
Fotballspillere under Sommer-OL 1996
Spillere under EM i fotball for kvinner 1997
Spillere i VM i fotball for kvinner 1999
Medaljevinnere under Sommer-OL 2000
Deltakere for Norge under Sommer-OL 2000
Fotballspillere under Sommer-OL 2000
Spillere under EM i fotball for kvinner 2001
Spillere i VM i fotball for kvinner 2003
Spillere under EM i fotball for kvinner 2005
Spillere i VM i fotball for kvinner 2007
Mesternes Mester-deltakere
Personer fra Gjøvik kommune
Fotballspillere for Sprint/Jeløy
Fotballspillere for Asker Fotball
Fotballspillere for Kolbotn Fotball Kvinner
Fotballspillere for Athene Moss
Olympiske medaljevinnere i fotball